**Jääkiekon Mestarien liigan loppuottelu 2016** oli kauden 2015–2016 viimeinen ottelu, jossa ratkaistiin koko turnauksen voittaja. Hallitseva mestari Luleå HF ei päässyt loppuotteluun. Loppuottelussa kohtasivat suomalainen Oulun Kärpät ja edellisvuonna loppuottelun hävinnyt ruotsalainen Frölunda HC. Ottelu pelattiin 9. helmikuuta 2016 Oulun jäähallissa. Ottelun voitti Frölunda maalein 1–2, voittaen historiansa ensimmäisen jääkiekon mestarien liigan mestaruuden.

Ennakko
-------

Jatkoaika.com ennakoi ottelusta vauhdikasta. Frölunda oli ennen loppuottelua SHL:n toisena, mutta hävinnyt edellisestä seitsemästä ottelusta peräti viisi. Näistä otteluista kolme viimeisintä oli vierasotteluita, joista joukkue ei ollut saanut pistettäkään. Joukkue oli tehnyt eniten maaleja liigassaan ja päästänyt niitä toiseksi häviten. Kärpät oli myös SM-liigan toisena, voitettuaan seitsemästä edellisestä ottelustaan viisi. Kärpät oli myös voittanut kaksi edellistä kotiotteluaan. Pelityyliltään Frölunda ja Kärpät poikkeavat toisistaan: Frölunda luottaa aktiiviseen hyökkäys- ja karvauspeliin, Kärppien sen sijaan luottaessa tiiviiseen viisikkopuolustamiseen. Toimittaja Jere Inberg kuitenkin korosti, että molemmat joukkueet ovat vahvoja kaikilla pelin osa-alueilla. Inberg korosti myös maalivahtipelin tärkeyttä: Frölunda maalivahti Lars Johansson oli pelannut läpi kauden hyvin, kun taas Kärppien Sami Aittokallion otteet olivat ailahdelleet.

Kärpät oli CHL:n parhaiten puolustanut joukkue loppuotteluun lähdettäessä. Kärpät oli päästänyt 13 pelaamassaan ottelussa vain 12 maalia (1,08 per ottelu). Kärppien ylivoima oli CHL:n 38. parasta (12,24% eli kuusi maalia 49:stä ylivoimasta), mutta alivoima oli turnauksen viidenneksi parasta (90,00% eli neljä päästettyä maalia 40:stä alivoimasta). Frölunda oli sen sijaan päästänyt turnauksen aikana 20 maalia (1,67 per ottelu). Frölund ylivoima oli turnauksen neljänneksi parasta (28,95% eli 22 maalia 76:sta ylivoimasta), mutta alivoima oli vasta 30. parasta (78,38% eli 8 päästettyä maalia 38:sta alivoimasta). Joukkueiden kohdatessa viime kauden välierissä, toisessa osa-ottelussa tehtiin viisi erikoistilannemaalia.

Otteluun Frölundan parhaana pistemiehenä lähti kanadalainen Ryan Lasch (6 maalia + 9 maalisyöttöä = 15 tehopistettä), joka johti myös koko CHL:n pistepörssiä. Joukkueen paras maalintekijä oli Spencer Abbott (7+5), joka oli myös CHL:n paras maalintekijä. Kärppien tehokkain oli 14 tehpistettä tehnyt Julius Junttila (4+10). Yhdeksään tehopisteeseen olivat yltäneet Mika Pyörälä, Markus Nutivaara sekä Sebastian Aho.

Maalivahdeista Kärppien Aittokallio oli pelannut 10 ottelua ja Frölundan Johansson yhdeksän. Aittokallio oli pelannut viisi nollapeliä ja hänen torjuntaprosenttinsa oli turnauksen kolmanneksi paras (95,45%). Johansson oli pelannut kaksi nollapeliä ja hänen torjuntaprosenttinsa oli 93,22. Johanssonin osuutta Frölundan menestykseen niin SHL:ssä kuin CHL:ssä korostettiin.

MTV Sportin jääkiekkoasiantuntija, valmentaja ja entinen ammattilaispelaaja Hannu Aravirta, nosti esille maalivahtipelin onnistumisen. Aravirran mukaan Kärpät tarvitsisi mieluiten Aittokalliolta nollapeliä voittaakseen ottelun. Aravirta nosti esille myös Frölundan karvauspelin ja sen, että Kärppien pitäisi päästä nopeasti karvauksen alta pois. Kärppien iskukohdiksi Aravirta ennakoi Frölundan ylihyökkäävän taktiikan tuomat vastaiskupaikat sekä Frölundan huonon omanpään puolustuksen.

Vedonlyöntiyritysten papereissa Kärpät oli ennakkosuosikkina. Veikkaus antoi varsinaisen peliajan kertoimiksi 2,13–3,95–2,75 (Kärppien voitto – tasapeli – Frölundan voitto) Kärppien hyväksi. Unibet piti Kärppien voittoa epätodennäköisempänä, antaen varsinaisen peliajan kertoimiksi 2,25–3,95–2,75.

### Joukkueiden tie loppuotteluun

*Pääartikkeli: Jääkiekon Mestarien liigan kausi 2015–2016*
*Huomio: Kaikissa tuloksissa on ilmoitettu loppuotteluun selvinneen joukkueen maalimäärä ensin.*

| Suomi Oulun Kärpät | Kierros | Ruotsi Frölunda HC |
| --- | --- | --- |
| Vastustaja | Tulos | Lohkovaihe | Vastustaja | Tulos |
| Saksa Krefeld | 2–0 (K) | Ottelupäivä 1 | Yhdistynyt kuningaskunta Sheffield | 9–1 (K) |
| Itävalta Vienna | 2–0 (V) | Ottelupäivä 2 | Suomi JYP | 3–2 (K) |
| Saksa Krefeld | 4–1 (K) | Ottelupäivä 3 | Suomi JYP | 4–1 (V) |
| Itävalta Vienna | 4–0 (K) | Ottelupäivä 4 | Yhdistynyt kuningaskunta Sheffield | 4–1 (V) |
| **Lohko J:n voittaja**

| Joukkue | P | O | V | VJ | HJ | H | TM | PM | ME |
| --- | --- | --- | --- | --- | --- | --- | --- | --- | --- |
| Suomi Oulun Kärpät | **12** | 4 | 4 | 0 | 0 | 0 | 12 | 1 | +11 |
| Itävalta Vienna Capitals | **4** | 4 | 1 | 0 | 1 | 2 | 8 | 14 | –6 |
| Saksa Krefeld Pinguine | **2** | 4 | 0 | 1 | 0 | 3 | 9 | 14 | –5 |

 | Taulukko | **Lohko N:n voittaja**

| Joukkue | P | O | V | VJ | HJ | H | TM | PM | ME |
| --- | --- | --- | --- | --- | --- | --- | --- | --- | --- |
| Ruotsi Frölunda HC | **12** | 4 | 4 | 0 | 0 | 0 | 20 | 5 | +15 |
| Suomi JYP | **6** | 4 | 2 | 0 | 0 | 2 | 10 | 9 | +1 |
| Yhdistynyt kuningaskunta Sheffield Steelers | **0** | 4 | 0 | 0 | 0 | 0 | 4 | 20 | –16 |

 |
| Vastustaja | Yht. | 1. osa | 2. osa | Pudotuspelit | Vastustaja | Yht. | 1. osa | 2. osa |
| Saksa DEG | 5–0 | 2–0 (V) | 3–0 (K) | 1. kierros | Saksa Ingolstadt | 6–5 | 2–4 (V) | 4–1 ja. (K) |
| Tšekki Praha | 6–5 | 2–4 (V) | 4–1 (K) | Neljännesvälierät | Tšekki Litvínov | 7–2 | 2–1 (V) | 6–0 (K) |
| Suomi Blues | 5–3 | 0–2 (V) | 5–1 (K) | Puolivälierät | Ruotsi Luleå | 7–7 (3–1 rl.) | 2–3 (V) | 5–4 (K) |
| Suomi Lukko | 5–4 | 3–2 (V) | 2–2 (K) | Välierät | Sveitsi Davos | 6–1 | 5–0 (V) | 1–1 (K) |

Televisiointi
-------------

Operaattorit ja lähetysalueet| Operaattori | Alue |
| --- | --- |
| MTV Sport |  Suomi |
| ESPN Brasil |  Brasilia |
| OneWorldTV | Internet |
| Laola1 |  Itävalta |
| Belarus 5 |  Valko-Venäjä |
| Best4Sport |  Latvia |
| Dailymotion |  Ranska |
| DirecTV | Etelä-Amerikka |
| Premier Sports |  Iso-Britannia |
| Sport 1 |  Tšekki   Slovakia   Unkari   Israel |
| Sport TV |  Portugali   Turkki |
| SVT |  Ruotsi |
| Teleclub |  Sveitsi |
| TSN GO |  Kanada |
| TVP Sport |  Puola |
| TV 2 |  Tanska |
| Viasat Sport | Eurooppa |
| CHL Game Day Pass | Internet |

Ottelun tuottaja ja päätelevisioija oli suomalainen MTV Sport ja ottelu oli katsottavissa yhteensä 20:n eri operaattorin kautta. Ottelun pystyi katsomaan myös CHL:n omalta maksukanavalta. Ottelu kuvattiin yhteensä 15:llä kameralla, käyttäen myös uutta Spidercamin tuottamaa Bowcamia jossa kamera liikkuu vaijerien varassa kentän päällä.

Ottelu
------

Ottelun liput tulivat myyntiin torstain 22. tammikuuta. Jo seuraavana päivänä MTV Sport uutisoi, että ottelun istumapaikat oltiin myyty loppuun vuorokaudessa. Ottelupäivän aamuna MTV Sport uutisoi, ettei lippuja ollut enää ollenkaan saativilla. Kärppien toimiston mukaan lippuja saattoi vielä vapautua päivän aikana, mikä järjestäjä CHL ei käytä kaikkia varaamiaan lippuja.

Ottelu alkoi Suomen aikaan kello 18:30. Ennen ottelun alkua kuultiin Suomen ja Ruotsin kansallislaulut. Ottelun erotuomareina toimivat sveitsiläiset Tobias Wehrli ja Marc Wiegand.

|  |  |  |
| --- | --- | --- |
| "| Täällä oli hyvin valmistautunut Frölunda ja psykologisesti ihan jäässä oleva Kärpät. Me pelataan ihan eri peliä kuin meidän liigassa. Ei voi mennä maalin taakse reva pitkänä odottamaan. – – Täällä tulee veljeä päälle koko ajan. Pelinopeudessa on valovuoden ero. Ainoastaan loistava maalivahtipeli pitää Kärpät pelissä kiinni. | "|
| **– MTV Sportin asiantuntija Juhani Tamminen 1. erän jälkeen.** |

|  |  |  |
| --- | --- | --- |
| "| Aika usein tämän tyyppisiä joukkueita ja Ruotsia vastaan se peli pikku hiljaa kääntyy itselle, kun he väsyneinä pelaavat välillä itsensä vähän tyhmästi ulos tilanteista. | "|
| **– MTV Sportin asiantuntija, valmentaja Jukka Jalonen 2. erätauolla.** |

|  |  |  |
| --- | --- | --- |
| "| Mielestäni koko Suomi saa olla erittäin ylpeä Kärpistä suomalaisena huippujoukkueena. Ei tarvitse yhtään hävetä. | "|
| **– Jalonen ottelun jälkeen MTV Sportin studiossa.** |

Ottelun ensimmäisen aloituksen voitti Kärppien Mika Niemi. Frölunda aloitti ottelun vahvasti ja sai jo ensimmäisen parin minuutin aikana useita laukauksia kohti Kärppien maalia. Frölunda otti kuitenkin ajassa 04:32 ensimmäisen rangaistuksen, kun Johan Sundström kapitti Kärppien Esa Pirneksen. Rangaistuksen aikana paras maalintekopaikka tuli kuitenkin alivoimaa pelanneelle Frölundalle, kun Nicklas Lasu pääsi yksin läpi. Kärpilläkin oli muutama maalintekopaikka erän puolivälin jälkeen, mutta avausmaalin teki vierasjoukkue ajassa 16:20, kun Ryan Lasch ohjasi Oscar Fantenbergin siniviivalaukauksen maaliin. Frölunda meni ottelussa 0–2 johtoon vain minuutti ja 23 sekuntia myöhemmin. Maalintekijäksi merkattiin Spencer Abbott, vaikkain kiekko meni maaliin Kärppien Jani Hakanpään luistimesta. Ottelun avauserä päättyi näihin lukemiin. Laukaukset maalia kohti Frölunda voitti lukemin 8–9.

Otteluin toinen erä oli maaliton, mutta Frölunda laukoi jälleen Kärppiä enemmän kohti maalia: nyt laukaukset olivat 6–12 Frölundalle. Toista erää oltiin ehditty pelata vain 13 sekuntia, kun Frölundan Henrik Tömmernes sai rangaistuksen pelin viivyttämisestä. Ylivoimalla Kärppien paras maalipaikka syntyi, kun Jesse Puljujärvi syötti kiekon maalineteen Lasse Kukkoselle. Frölundan maalivahti Lars Johansson kuitenkin torjui laukauksen. Erän aikana hyviä maalipaikkoja syntyi niin Frölundan Oliver Lauridsenille kuin Kärppien Ivan Humlille ja Jani Hakanpäälle. Kärpät otti ottelun ensimmäisen rangaistuksen ajassa 39:27, kun Humlin maila nousi Frölundan pelaajan kasvoihin.

Frölundan aloitti kolmannen erän ylivoimalla. Ylivoiman aikana Frölundan Artturi Lehkosella oli maalintekopaikka, mutta Aittokallio torjui. Lehkonen otti itselleen ylivoiman jälkeen ajassa 42:18 rangaistuksen kampituksesta. Kärppien ylivoima pyöri vahvasti, mutta se ei saanut laukauksia aikaan. Kärpät sai uuden ylivoimamahdollisuuden, kun Anton Axelsson sai rangaistuksen Julius Junttilan kampittamisesta ajassa 45:01. Ylivoima ei aluksi toiminut, mutta vain sekunti ennen rangaistuksen loppumista Kärppien Juho Keränen kavensi tilanteeksi 1–2. Kiekko meni Frölundan maaliin puolustajan jalan kautta. Maalin jälkeen Kärpät alkoi hallitsemaan ottelua, mutta vaarallisin paikka syntyi Frölundan Mats Rosseli Olsenille hänen päästyä laukomaan Kärppien kiekonmenetyksen jälkeen. Kärpät otti viimeisellä minuutilla myös maalivahdin pois ja käyttivät aikalisänsä ajassa 59:12. Frölunda kuitenkin kesti Kärppien kolmannen erän painostuksen ja voitti lopulta ottelun maalein 1–2. Kolmannen erän laukaukset menivät Kärpille 5–2, koko ottelun laukaukset Frölundalle 19–23.

Jatkoaika.comin raportissa ottelun ratkaisuksi nostettiin Kärppien huono ylivoima sekä Frölundan karvaus. Raportissa korostettiin, että ylivoima oli heikkoa läpi ottelun eikä edes kaikilla ylivoimilla saatu laukauksia kohtia maalia. Raportissa kehuttiin Frölundan karvauspeliä, joilla vaikeutettiin Kärppien hyökkäyksiin lähtöä ja saatiin Kärpät roiskimaan kiekkoa.

Ottelun parhaaksi pelaajaksi nimettiin Frölundan tanskalaispuolustaja Oliver Lauridsen. Koko CHL:n arvokkaimmaksi pelaajaksi valittiin Frölundan Ryan Lasch. Koko turnauksen arvokkaimmaksi pelaajaksi olivat ehdolla myös Kärppien Sami Aittokallio sekä HC Davosin Andres Ambühl. Jatkoaika.com nimesi loppuottelun kolmeksi parhaaksi pelaajaksi Laschin, Frölundan puolustajan Henrik Tömmernesin ja Kärppien maalivahdi Aittokallion. Frölunda tienasi mestaruudellaan 70 000 euroa, Kärppien saadessa 30 000 euroa.

### Kokoonpanot

Oulun Kärppien tavalliseen kokoonpanoon verrattaessa ottelusta puuttuivat keskushyökkääjä Kim Hirschovits sekä puolustaja Joni Pitkänen. Hirschovits ei saanut CHL:n sääntöjen mukaan edustaa Kärppiä, koska oli kauden CHL-turnauksessa edustanut Espoo Bluesia. Pitkänen oli tehnyt paluun ammattijääkkiekoiluun 6. helmikuuta lähes kolmen vuoden tauon jälkeen, mutta Kärpät päätti olla peluuttamatta häntä ottelussa. Alun perin Kärppien toisena maalivahtina piti olla Sami Väliharju, mutta hän sairastui. Kärpät sai nimetä toiseksi maalivahdikseen Sami Rajaniemen CHL:n ja Frölundan hyväksymällä erikoisluvalla.

Frölundan kokoonpanosta puuttuivat useimmissa aiemmissa CHL:ssä pelanneet puolustajat Lukas Bengtsson ja Oliver Bohm sekä hyökkääjät Patrik Carlsson ja Mattias Janmark.

**Lihavoidut** pelaajat aloittavat ottelun.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Oulun Kärpät |
| --- |
| P | # | Pelaaja |
| H | 51 | Suomi Miro Aaltonen |
| H | 16 | Suomi Sebastian Aho |
| M | 74 | Suomi **Sami Aittokallio** |
| H | 26 | Suomi **Juuso Ikonen** |
| H | 13 | Suomi Julius Junttila |
| P | 58 | Suomi Jani Hakanpää |
| H | 71 | Tšekki **Ivan Huml** |
| H | 21 | Suomi Antti Kalapudas |
| H | 19 | Suomi Juho Keränen |
| P |  5 | Suomi **Lasse Kukkonen** (**C**) |
| P | 42 | Suomi Arto Laatikainen |
| P | 38 | Ruotsi **Adam Masuhr** |
| H | 17 | Suomi **Mika Niemi** |
| P | 11 | Suomi Markus Nutivaara |
| P | 82 | Suomi Atte Pentikäinen |
| H |  7 | Suomi Markus Piispanen |
| H | 12 | Suomi Esa Pirnes |
| H |  9 | Suomi Jesse Puljujärvi |
| H | 17 | Suomi Mika Pyörälä |
| M | 30 | Suomi Sami Rajaniemi |
| P | 22 | Suomi Taneli Ronkainen |
| H | 20 | Suomi Simon Suoranta |

 | 

| Frölunda HC |
| --- |
| P | # | Pelaaja |
| H |  8 | Kanada Spencer Abbott |
| H | 16 | Ruotsi Anton Axelsson |
| H | 21 | Ruotsi Christoffer Ehn |
| P | 66 | Ruotsi Oscar Fantenberg |
| H | 22 | Ruotsi Robin Figren |
| P | 33 | Ruotsi Elias Fälth |
| MV | 37 | Ruotsi Johan Gustafsson |
| MV |  1 | Ruotsi **Lars Johansson** |
| H | 88 | Ruotsi Andreas Johnson |
| P |  4 | Ruotsi Jacob Larsson |
| H | 81 | Yhdysvallat **Ryan Lasch** |
| H | 31 | Ruotsi Nicklas Lasu |
| P | 25 | Tanska **Oliver Lauridsen** |
| H | 62 | Suomi Artturi Lehkonen |
| H | 20 | Ruotsi **Joel Lundqvist** (**C**) |
| P | 43 | Ruotsi Tom Nilsson |
| P | 46 | Ruotsi Christoffer Persson |
| H | 51 | Norja **Mats Rosseli Olsen** |
| H | 17 | Ruotsi Sebastian Stålberg |
| H | 28 | Ruotsi Johan Sundström |
| P |  7 | Ruotsi **Henrik Tömmernes** |
| H | 12 | Suomi Kristian Vesalainen |

 |

### Raportti

|  |  |  |  |  |  |
| --- | --- | --- | --- | --- | --- |
| 9.2.2016 | Suomi Oulun Kärpät | 1 – 2 | Frölunda HC Ruotsi | Oulun jäähalli |  |
| 18:30 (GMT+2) |
| (0–2, 0–0, 1–0) | **Yleisömäärä:** 6 640 **Tuomarit:** Sveitsi WehrliSveitsi Wiegand |
| Keränen (Suoranta, Masuhr) yv. 47:00 | Raportti  0 – 1  0 – 2  1 – 2 | 16:20 Lasch (Fantenberg, Larsson)17:43 Abbott (Tömmernes, Sundström) |
|   | *Jäähyt* |   |
| 1 × 2min = 2min |  | 4 × 2min = 8min |
|   | *Maalivahdit* |   |
| Aittokallio 7+12+2=21 (91,30%) |  | Johansson 8+6+4=18 (94,74%) |
|  |
|  |
|  |
|  |
|  |
|  |
|  |
| Eurohockey.com raportti |

Lähteet
-------

1. 1 2  Fisher, Luke: Frolunda Gothenburg win Champions Hockey League Final! *championshockeyleague.net*.  9.2.2016. The Champions Hockey League.  Arkistoitu 7.3.2016. Viitattu 10.2.2016. (englanniksi)
2. 1 2 3  2nd CHL Final to be seen in 40 countries and territories *championshockeyleague.net*.  5.2.2016. The Champions Hockey League.  Arkistoitu 8.3.2016. Viitattu 9.2.2016. (englanniksi)
3. ↑  Inberg, Jere: Euroopan parhaimman titteli tarjolla Oulussa *jatkoaika.com*.  9.2.2016. Jatkoaika.com Ry. Viitattu 9.2.2016.
4. 1 2 3 4  Larsson, Efraim: Karpat vs Frolunda: Crunching the Final Numbers *championshockeyleague.net*.  9.2.2016. The Champions Hockey League.  Arkistoitu 8.3.2016. Viitattu 9.2.2016. (englanniksi)
5. ↑  Staff – Hannu Aravirta *eliteprospects.com*. EliteProspects.com. Viitattu 9.2.2016. (englanniksi)
6. ↑  CHL Extra: Mitkä ovat Kärppien voiton avaimet CHL-finaalissa? *mtv.fi/sport*.  7.2.2016. MTV Internet. Viitattu 9.2.2016.
7. 1 2  Champions Hockey League – Grouptable – Group J *championshockeyleague.net*. The Champions Hockey League.  Arkistoitu 3.3.2016. Viitattu 9.2.2016. (englanniksi)
8. 1 2  Champions Hockey League – Grouptable – Group N *championshockeyleague.net*. The Champions Hockey League.  Arkistoitu 3.3.2016. Viitattu 9.2.2016. (englanniksi)
9. ↑  Champions Hockey League – Standings – Playoffs *championshockeyleague.net*. The Champions Hockey League.  Arkistoitu 2.5.2016. Viitattu 9.2.2016. (englanniksi)
10. ↑  Kärppien CHL-finaalin liput revitään käsistä – istumapaikat myytiin loppuun *mtv.fi/sport*.  23.1.2016. MTV Internet. Viitattu 10.2.2016.
11. ↑  Kärpät CHL-huumassa: finaalin liput täysin kiven alla *mtv.fi/sport*.  9.2.2016. MTV Internet. Viitattu 10.2.2016.
12. 1 2 3 4 5  Näin CHL-finaali eteni: Kärppien kiri alkoi liian myöhään *mtv.fi/sport*.  9.2.2016. MTV Internet. Viitattu 10.2.2016.
13. 1 2 3 4  Game decail: 09 Feb 2006, Kärpät Oulu – Frölunda HC *eurohockey.com*.  9.2.2016. European Ice Hockey Online AB & eSports.cz s.r.o.. Viitattu 10.2.2016. (englanniksi)
14. ↑  Tamilta tyly tuomio Kärppien avauksesta: Valovuoden ero *mtv.fi/sport*.  9.2.2016. MTV Internet. Viitattu 10.2.2016.
15. ↑  CHL Extra: Kärpille niukka tappio – "Suomi saa olla erittäin ylpeä" *mtv.fi/sport*.  9.2.2016. MTV Internet. Viitattu 10.2.2016.
16. 1 2 3 4 5 6  Gamecenter: Karpat Oulu – Frolunda Gothenburg *championshockeyleague.net*.  9.2.2016. The Champions Hockey League.  Arkistoitu 9.2.2016. Viitattu 10.2.2016. (englanniksi)
17. 1 2  Meskus, Cia: Frölunda kirkasti viime kauden hopeansa kullaksi *jatkoaika.com*.  9.2.2016. Jatkoaika.com Ry. Viitattu 10.2.2016.
18. ↑  CHL Most Valuable Player: Finalists announced *championshockeyleague.net*.  2.2.2016. The Champions Hockey League.  Arkistoitu 7.2.2016. Viitattu 10.2.2016. (englanniksi)
19. ↑  Kärppien taistelu ei riittänyt – CHL-mestaruus taas Ruotsiin *mtv.fi/sport*.  9.2.2016. MTV Internet. Viitattu 10.2.2016.
20. 1 2 3 4  Aho palaa sentteriksi, Rajaniemelle erikoislupa – katso CHL-ketjut *mtv.fi/sport*.  9.2.2016. MTV Internet. Viitattu 10.2.2016.
21. ↑  CHL Stats: Frölunda HC *eliteprospects.com*. EliteProspects.com. Viitattu 10.2.2016. (englanniksi)